ভারতীয় রেলওয়ে (আইআর) দ্বারা ডব্লিউডিজি-৪জি হিসাবে শ্রেণিবদ্ধ জিই ইএস৪৩এসিমি হল দ্বৈত-কেবিন বিশিষ্ট পণ্য-পরিবহনকারী ডিজেল-বৈদ্যুতিক লোকোমোটিভের একটি শ্রেণি। ইঞ্জিনটি জিই ট্রান্সপোর্টেশন দ্বারা নকশাকৃত এবং এর ইভোল্যুশন সিরিজের উপর ভিত্তি করে তৈরি করা হয়, যা উত্তর আমেরিকাতে ব্যবহৃত হয়। এই শ্রেণিটি পণ্য পরিবহনের জন্য করা হয় এবং পুরানো আমেরিকান লোকোমোটিভ কোম্পানির (এএলসিও) নকশাকৃত করা রেলইঞ্জিনসমূহ প্রতিস্থাপন করা হয়, যা ১৯৬২ সাল থেকে ভারতীয় রেলের মূল ভিত্তি ছিল। এটি সম্পূর্ণ ১২ টি সিলিন্ডারযুক্ত পুরো টার্বোচার্জড জিইভিও ইঞ্জিন দিয়ে সজ্জিত ও পূর্বসূরীদের তুলনায় ৫০% বেশি পরিবেশ বান্ধব বলে দাবি করা হয় এবং দেশের মধ্যে সর্বপ্রথম আন্তর্জাতিক রেলওয়ে ইউনিয়ন (ইউআইসি) কর্তৃক নির্ধারিত নির্গমন নীতিসমূহের প্রথম স্তরের (ইউআইসি-১) সাথে সম্মতিযুক্ত। সহজএ বিপরীতমুখী যাত্রার জন্য রেলইঞ্জিনে শীতাতপ নিয়ন্ত্রিত দুটি ক্যাব বা কক্ষ রয়েছে।